Տերեսա Պարոդի

Տերեսա Ադելինա Սելարես (, առավել հայտնի է որպես Տերեսա Պարոդի, ), արգենտինացի երգիչ, երգահան։ 2014 թվականի մայիսի 6-ից մինչև 2015 թվականի դեկտեմբերի 9-ը զբաղեցրել է Արգենտինայի մշակույթի նախարարի պաշտոնը։ Եղել է Mercosur-ի խորհրդարանի փոխխոսնակ և 2015 թվականի դեկտեմբերի 10-ից մինչև 2016 թվականի հոկտեմբերի 6-ը՝  ներկայացնելով Արգենտինայի հանրապետական շրջանը։ 2015 թվականին ընտրվել է Հաղթանակի ճակատ ձախ պերոնիստական կուսակցության շարքերում։

Կենսագրություն 
Տերեսա Ադելինա Սելարեսը ծնվել է Կորրիենտեսում։ Երաժշտության աշխարհ մուտք է գործել, երբ ինը տարեկանում սովորել է երգել և կիթառ նվագել։ Նրա տատիկը հաճախակի երաժշտական փառատոներ է անցկացրել Պարանա գետի երկայնքով իր ֆերմայում։ Այնտեղ Տերեսան սովորել է չամամե (արգենտինական ժողովրդական երաժշտության պարային ժանր), ինչպես նաև սամբա, չակարերա, ուայնոս, կուեկաս և հարավաարգենտինյան այլ հանրահայտ ժողովրդական երաժշտությունների ժանրեր։ Հետագայում հանդես է եկել բազմաթիվ երիտասարդական փառատոներում։ 1967 թվականին ամուսնացել է համակարգային վերլուծաբան Գիլերմո Պորոդիի հետ, և ունեցել են երկու երեխա։ Երկուսն էլ ակտիվ գործունեություն են ծավալել  ձախակողմյան Երիտասարդ պերոնիստական կուսակցությունում։ 1976 թվականին ամուսինը կարճ ժամանակով կալանավորվել է իշխանությունը վերցրած բռնապետության ժամանակ, որի արդյունքում Կորրիենտեսում կորցրել է աշխատանքը, 1979 թվականին զույգը տեղափոխվել է Բուենոս Այրես։

Պարոդին 30 ալբոմներում ստեղծել է մոտավորապես 500 երգեր և անընդմեջ մասնակցել է Արգենտինայի Հանրապետության հազարավոր ժողովրդական փառատոների, ինչպես նաև Սան Դիեգոյի, Հյուսթոնի, Վաշինգտոնի, Նոր Օռլեանի, Նյու Յորքի, Լոս Անջելեսի, Մայամիի, Սանտյագո դե Կոմպոստելայի, Փարիզի, Բրյուսելի, Կուբայի, Մեքսիկայի, Չիապասի, Մոնտերեյի, Անտվերպի, Ցյուրիխի, Բարսելոնայի, Մատարոյի, Ստոկհոլմի, Ամստերդամի, Սան Պաուլոյի, Բեռլինի, Սևիլիայի, Թել Ավիվի, Երուսաղեմի, Սարագոսայի, Կիտոյի և Ասունսկոնի փառատոներին։

Մշակույթի քարտուղարության խրախուսման մասին որոշումից հետո այն վերափոխվել է նախարարության և 2014 թվականի մայիսի 7-ին նախագահ Քրիստինա Ֆերնանդես դե Կիրչները Պարոդիին առաջադրել է որպես մշակույթի առաջին նախարար։

Մրցանակներ, ճանաչում 
 1984 թ.- Նվիրման մրցանակ, Folclore de Cosquín ազգային փառատոն
 1994 թ.- Լավագույն ալբոմ (կին երաժիշտներ) Con el alma en vilo, Asociación de Cronistas del Espectáculo (ACE).
 1995 թ.- Պլատինում Կոնեքս մրցանակ, Լավագույն երգահան/Տասնամյակի կոմպոզիտոր
 1996 թ.- 'Estrella de Mar' մրցանակ, Mar del Plata
 1999 թ.- Gold Camín մրցանակ, Folclore de Cosquín ազգային փառատոն
 1999 թ.- Fondo Nacional de las Artes մրցանակ
 2004 թ.- Կառլոս Գարդել մրցանակ, Ֆոլկլորային երգչուհի լավագույն ալբոմ
 2011 թ.- Premio Nacional de la Artes 2011 երգ. Aún caminan conmigo

Սկավառակագրություն 

 1983: Canto a los hombres del pan duro, LP
 1985: El purajheí de Teresa Parodi, LP
 1986: Mba-e pa reicó, chamigo!, LP
 1987: Teresa, LP
 1988: Letra y música, LP
 1988: El otro país, LP
 1989: Otras cosas, LP
 1990: Ya está la taba en el aire, LP
 1991: De amores, sombras y transparencias, LP
 1991: 11 de Latijns Amerika Festival, LP
 1992: Pasiones, LP
 1993: Correntinas, LP
 1994: Con el alma en vilo, LP
 1995: Correntinas II, LP
 1996: Parte de mí, LP
 1997: Como dicho al pasar, LP
 1998: Señales de vida, LP
 2001: El canto que no cesa, LP
 2003: Soy feliz, LP
 2005: Pequeñas revoluciones, LP
 2007: Autobiografía, LP
 2009: Corazón de pájaro.
 2011: Otro cantar.

Ծանոթագրություններ

Արտաքին հղումներ 
 Պաշտոնական կայք  
 Արգենտինայի մշակույթի նախարարություն

Արգենտինացի երգիչներ
Արգենտինայի քաղաքական գործիչներ
Արգենտինացի կոմպոզիտորներ